Greek Legal Document

Category: 387

Content:
37. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΣΥΝΤΟΝΙΣΜΟΥ ΚΑΙ ΔΗΜ. ΕΡΓΩΝ Αριθ. Α. 52710 της 7/12 Σεπτ. 1963 (ΦΕΚ Β΄ 397) Περί αυξήσεως των παρά του Τ.Σ.Μ.Ε.Δ.Ε. παρεχομένων συντάξεων. Έχοντες υπ’ όψιν: 1)Τας διατάξεις του Νόμ. 19/1944 «περί εξουσιοδοτήσεως του Υπουργού των Οικονομικών όπως προβαίνη εις αναπροσαρμογήν των φορολογικών συντελεστών». 2)Το υπ’ αριθ. 2038/28.6.1963 έγγραφον της Νομισματικής Επιτροπής, καθ’ ο εξακολουθεί ισχύουσα η κατά την υπ’ αριθ. 918/3.5.1955 συνεδρίασιν αυτής ληφθείσα απόφασις αφορώσα την αναπροσαρμογήν των παρεχομένων υπό των διαφόρων Ασφαλιστικών Ταμείων συντάξεων κλπ. και διαλαμβανομένη εις το προς το Υπουργείον Οικονομικών υπ’ αριθ. 14786/16.5.1955 έγγραφόν της. 3)Τας υπ’ αριθ. 328/9.4.1963 και 390/30.4. 1963 αποφάσεις του Διοικητικού Συμβουλίου του Ταμείου Συντάξεων Μηχανικών και Εργοληπτών Δημοσίων Έργων, αποφασίζομεν: Αυξάνομεν από της 1ης Ιουλ. 1963 πάσας τας υπό του Ταμείου Συντάξεων Μηχανικών και Εργοληπτών Δημοσίων Έργων καταβαλλομένας νυν, συμφώνως τη υπ’ αριθ. Α. 8878/13.3.1961 αποφάσει ημών, συντάξεις εις τους συνταξιούχους αυτού κατά ποσοστόν 5% εν γένει, υπό τας προϋποθέσεις της εν τω σκεπτικώ της παρούσης μνημονευομένης αποφάσεως της Νομισματικής Επιτροπής. Η παρούσα δημοσιευθήτω δια της εφημερίδος της Κυβερνήσεως. Σελ. 212,14(β) Τεύχος 470-Σελ. 124